text: [{"text_idx": "#000001", "text": "Why Invest in Baybay City?"}, {"text_idx": "#000006", "text": "Baybay Tourism and Investment Promotions Office"}, {"text_idx": "#000008", "text": "Usa sa mga good governance practices sa Lokal nga Kagamhanan sa dakbayan sa Baybay mao ang pag-download sa pondo ngadto sa hingtungdan nga barangay alang sa ilang priority project."}, {"text_idx": "#000009", "text": "Pinaagi niini, gawas nga masunod gayud ang nakabutang sa ilang plano, makatutok usab ang mga kawani sa City Engineering Office (CEO) \u2018ning dakbayan sa mga priority projects usab sa Lokal nga Kagamhanan sa dakbayan sa Baybay."}, {"text_idx": "#000011", "text": "Matud pa ni Mayor Cari nga sa higayon nga napatik na ang priority project sa usa ka barangay sa Annual Investment Program (AIP) nga gi-aprobahan sa City Development Council (CDC), kinahanglan nga ila kining i-follow-up dayon didto sa CEO aron ikapatuman sa labing dali nga panahon."}, {"text_idx": "#000012", "text": "Samtang, sa higayon nga ila nang madawat ang pondo alang sa ilang priority project, kinahanglan nga ila dasyon kining i-implement tungod kay kinahanglan nga ma-liquidate sa barangay ang pondo nga ilang nadawat sulod sa duha (2) ka tuig. Kini aron subli silang makadawat og pondo gikan sa Baybay City LGU alang sa uban pa nilang mga priority projects nga dili kayang pundohan ginamit ang National Tax Allocation (NTA) sa barangay, nga mas nailhan sa tawag nga Internal Revenue Allotment (IRA)."}, {"text_idx": "#000013", "text": "Angayang masayran nga gisugdan ni Mayor Cari ang pag-download sa pondo sa mga barangay projects ngadto sa hingtungdan nga mga barangay kaniadtong tuig 2019. Iyang nakita nga epektibo kini nga pamaagi tungod kay daghan ang mga proyekto nga nahuman sa gikatakdang panahon ug napuslan na sa mga molupyo sa ilang barangay."}, {"text_idx": "#000014", "text": "Matud pa ni Mayor Cari nga dako usab ang gikatabang sa gipahigayon nga surprise monitoring ni City Accountant Jay Austero ngadto sa mga barangay tungod kay madasig ang mga barangay officials nga humanon gayud ang proyekto sa gikatakdang panahon."}, {"text_idx": "#000016", "text": "Malaomon si Mayor Cari nga masugdan gilayon ang implementasyon sa nahigsotang mga proyekto aron mapahimuslan gilayon kini sa mga molupyo sa ilang barangay ug sa uban pang mga molupyo sa dakbayan sa Baybay. (Marissa M. Cano, City Information Officer, Baybay City, Leyte)"}, {"text_idx": "#000017", "text": "Barangay Kabungaan usa sa mga SBDP recipients sa Rehiyon Otso\nKadasig sa Lokal nga Kagamhanan ang pagbag-o sa mga reforming residents ug mga drug surrenderers"}, {"text_idx": "#000018", "text": "There are no comments yet."}, {"text_idx": "#000027", "text": "There are no events at this time."}, {"text_idx": "#000030", "text": "Listen to \u201cNasayod ka ba, Bai?\u201d"}]